CELEX: 31987D0589
Language: el
Date: 1987-12-10 00:00:00
Title: Απόφαση του Συμβουλίου της 10ης Δεκεμβρίου 1987 η οποία αναγνωρίζει ορισμένα τμήματα του εδάφους της Κοινότητας ως επίσημα απαλλαγμένα από την πανώλη των χοίρων ή ως απαλλαγμένα από την πανώλη των χοίρων

Avis juridique important

|

31987D0589

87/589/ΕΟΚ: Απόφαση του Συμβουλίου της 10ης Δεκεμβρίου 1987 η οποία αναγνωρίζει ορισμένα τμήματα του εδάφους της Κοινότητας ως επίσημα απαλλαγμένα από την πανώλη των χοίρων ή ως απαλλαγμένα από την πανώλη των χοίρων  

Επίσημη Εφημερίδα αριθ. L 353 της 16/12/1987 σ. 0032 - 0033

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 10ης Δεκεμβρίου 1987  η οποία αναγνωρίζει ορισμένα τμήματα του εδάφους της Κοινότητας ως επίσημα απαλλαγμένα από την πανώλη των χοίρων ή ως απαλλαγμένα από την πανώλη των χοίρων  (87/589/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 87/489/ΕΟΚ (2), και ιδίως το άρθρο 4β παράγραφος 1 στοιχείο γ),  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 87/489/ΕΟΚ, και ιδίως το άρθρο 13α παράγραφος 2,  την πρόταση της Επιτροπής,  Εκτιμώντας:  ότι, σε ορισμένα τμήματα του εδάφους της Γαλλίας, της Ελλάδας και των Κάτω Χωρών, δεν παρατηρήθηκε πανώλη των χοίρων για διάστημα μεγαλύτερο του ενός έτους· ότι δεν δόθηκε άδεια για εμβολιασμό εναντίον της πανώλης των χοίρων κατά το ίδιο χρονικό διάστημα· ότι στις εκμεταλλεύσεις που βρίσκονται σ' αυτά τα εδαφικά τμήματα δεν υπάρχουν χοίροι που να έχουν εμβολιασθεί εναντίον της πανώλης των χοίρων· ότι, κατά συνέπεια, αυτά τα τμήματα του εδάφους πληρούν τις προϋποθέσεις που απαιτούνται για να χαρακτηρισθούν ως επίσημα απαλλαγμένα από την πανώλη των χοίρων για τις ενδοκοινοτικές συναλλαγές·  ότι, στα πλαίσια ενός προγράμματος εξάλειψης η Επιτροπή, με τις αποφάσεις 87/361/ΕΟΚ (4), 87/362/ΕΟΚ (5) και 87/492/ΕΟΚ (6), αναγνώρισε τις ανωτέρω περιοχές ως επίσημα απαλλαγμένες από την πανώλη των χοίρων·  ότι, όσον αφορά ορισμένα άλλα τμήματα των Κάτω χωρών, δεν παρατηρήθηκε πανώλη των χοίρων για διάστημα μεγαλύτερο του ενός έτους· ότι, κατά συνέπεια, τα τμήματα αυτά του εδάφους πληρούν τις προϋποθέσεις που απαιτούνται για να χαρακτηρισθούν ως απαλλαγμένα από την πανώλη των χοίρων για τις ενδοκοινοτικές συναλλαγές νωπού κρέατος,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα τμήματα του εδάφους της Κοινότητας που αποτελούνται από τις περιοχές που απαριθμούνται στο παράρτημα Ι αναγνωρίζονται ως επίσημα απαλλαγμένα από την πανώλη των χοίρων κατά την έννοια του άρθρου 4β παράγραφος 1 στοιχείο γ) της οδηγίας 64/432/ΕΟΚ.  Άρθρο 2  Τα τμήματα του εδάφους της Κοινότητας που αποτελούνται από τις περιοχές που απαριθμούνται στο παράρτημα ΙΙ αναγνωρίζονται ως απαλλαγμένα από την κλασική πανώλη των χοίρων κατά την έννοια του άρθρου 13α παράγραφος 2 της οδηγίας 72/461/ΕΟΚ.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 10 Δεκεμβρίου 1987.  Για το Συμβούλιο  Ο Πρόεδρος  L. TOERNAES  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 280 της 3. 10. 1987, σ. 28.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 194 της 15. 7. 1987, σ. 31.  (5) ΕΕ αριθ. L 194 της 15. 7. 1987, σ. 33.  (6) ΕΕ αριθ. L 283 της 6. 10. 1987, σ. 12.  ΠΑΡΑΡΤΗΜΑ Ι  Περιοχές της Κοινότητας οι οποίες αναγνωρίζονται ως επίσημα απαλλαγμένες από την πανώλη των χοίρων  1.2 // ΓΑΛΛΙΑ:   // - Haute-Normandie (Eure, Seine-Maritime)  //   // - Basse-Normandie (Calvados, Manche, Orne)   //   // - Bretagne (Cotes-du-Nord, Finistere, Ille-et-Vilaine, Morbihan)  //   // - Pays de Loire (Maine-et-Loire, Mayenne, Sarthe, Vendee)   //   // - Poitou-Charentes (Charente, Charente-Maritime, Deux-Sevres, Vienne)   //   // - Aquitaine (Dordogne, Gironde, Landes, Lot-et-Garonne, Pyrenees-Atlantiques)   //   // - Midi-Pyrenees (Ariege, Aveyron, Haute-Garonne, Gers, Lot, Hautes-Pyrenees, Tarn, Tarn-et-Garonne)   //   // - Languedoc (Aude, Gard, Herault, Lozere, Pyrenees-Orientales)   // ΚΑΤΩ ΧΩΡΕΣ:   // - Οι επαρχίες Groningen, Friesland, Drenthe, Flevoland   //   // - Τα τμήματα των επαρχιών Noord-Holland, Zuid-Holland, Utrecht, Gelderland και Overijssel, βορείως μιας γραμμής που συνδέει τα Katwijk, Leiden, Leimuiden, Hilversum, Huizen, Harderwijk, Apeldoorn, Deventer, Holten, Almelo και τα γερμανικά σύνορα  // ΕΛΛΗΝΙΚΗ ΔΗΜΟΚΡΑΤΙΑ:   // - Η νήσος Σαμοθράκη του νομού Έβρου   //   // - Η νήσος Θάσος του νομού Καβάλας   //   // - Ο νομός Λευκάδος   //   // - Οι νήσοι Σκιάθος, Σκόπελος και Αλόνησος του νομού Μαγνησίας   //   // - Η νήσος Σκύρος του νομού Ευβοίας   //   // - Ο νομός Λέσβου   //   // - Ο νομός Χίου   //   // - Ο νομός Σάμου   //   // - Ο νομός Δωδεκανήσου, με εξαίρεση τη νήσο Ρόδο   //   // - Ο νομός Κυκλάδων   //   // - Η νήσος Σπέτσες του νομού Αργολίδος   //   // - Ο νομός Κεφαλληνίας   //   // - Ο νομός Ζακύνθου   //   // - Ο νομός Χανίων   //   // - Ο νομός Ρεθύμνου   //   // - Ο νομός Ηρακλείου   //   // - Ο νομός Λασηθίου  ΠΑΡΑΡΤΗΜΑ ΙΙ  Περιοχές της Ευρωπαϊκής Οικονομικής Κοινότητας οι οποίες αναγνωρίζονται ως απαλλαγμένες από την πανώλη των χοίρων  1.2 // ΚΑΤΩ ΧΩΡΕΣ:   // Όλα τα τμήματα των επαρχιών Zuid-Holland, Utrecht, Gelderland και Overijssel, Noord-Brabant και Limburg νοτίως μιας γραμμής που συνδέει τα Katwijk, Leiden, Leimuiden, Hilversum, Huizen, Harderwijk, Apeldoorn, Deventer, Holten, Almelo και τα γερμανικά σύνορα και βορείως μιας γραμμής που σχηματίζεται από τις θαλάσσιες οδούς Haringvliet, Hollandsch Diep, Maas, Niers και μέχρι τα γερμανικά σύνορα.